ส่วนที่ 1

ข้อมูลสรุป (Executive Summary)

บริษัท สามารถคอร์ปอเรชั่น จำกัด (มหาชน) ก่อตั้งขึ้นเมื่อวันที่ 7 มีนาคม 2532 ภายใต้ชื่อเดิม
คือ บริษัท สามารถคอมเทค จำกัด โดยกลุ่มวิไลลักษณ์ ด้วยทุนจดทะเบียนเริ่มแรก 5 ล้านบาท
เพื่อดำเนินธุรกิจเกี่ยวกับงานด้านวิศวกรรมและระบบสื่อสารโทรคมนาคม
โดยมีวัตถุประสงค์เพื่อมุ่งเน้นงานทางด้านออกแบบและติดตั้งระบบสื่อสารโทรคมนาคม ต่อมาปี 2535
จึงได้เปลี่ยนชื่อมาเป็น “บริษัท สามารถคอร์ปอเรชั่น จำกัด” และแปรสภาพเป็นบริษัทมหาชนในปี
2536
และได้ขยายธุรกิจสื่อสารโทรคมนาคมเข้าไปในประเทศกัมพูชาโดยให้บริการระบบโทรศัพท์เคลื่อนที่
GSM 900 ในประเทศกัมพูชา
รวมทั้งได้ทำการขยายธุรกิจสู่ธุรกิจอินเตอร์เน็ทเพื่อให้บริการเครือข่ายข่าวสารข้อมูลและสื่อโฆษณาผ่านเครือข่ายอินเตอร์เน็ท
ได้มีการหาพันธมิตรทางธุรกิจโดยดำเนินการร่วมกับองค์การโทรศัพท์แห่งประเทศไทยในการให้บริการข้อมูลด้วยเสียงทางโทรศัพท์
(Audiotext) ผ่านโครงข่ายโทรศัพท์ขององค์การโทรศัพท์
ร่วมทุนกับการสื่อสารแห่งประเทศไทยในการดำเนินธุรกิจซื้อขายสินค้าผ่านระบบพาณิชย์อิเล็คทรอนิคส์แบบครบวงจร
นอกจากนั้นบริษัทยังเป็นพันธมิตรทางการค้ากับประเทศมาเลเซีย
โดยจำหน่ายเงินลงทุนของบริษัทให้กับบริษัท เทเลคอมมาเลเซีย อินเตอร์เนชั่นแนล จำกัดด้วย

บริษัท สามารถคอร์ปอเรชั่น จำกัด (มหาชน) ดำเนินธุรกิจ โดยแบ่งกลุ่มธุรกิจออกเป็น 4 สาย
ดังนี้

1.  สายธุรกิจ E-Living Product ดำเนินธุรกิจเป็นผู้จัดจำหน่ายอุปกรณ์สื่อสาร
    อุปกรณ์เกี่ยวกับคอมพิวเตอร์และสารสนเทศ ศูนย์ซ่อมและบริการ
    ผลิตเสาอากาศรับสัญญาณโทรทัศน์ระบบ
    รวมทั้งอุปกรณ์อิเล็กทรอนิกส์ที่ใช้ติดตั้งควบคู่กับเสาอากาศ และจานดาวเทียม
    ที่ใช้สำหรับระบบสื่อสารผ่านดาวเทียมทั้งในประเทศและต่างประเทศ
    นอกจานี้ยังมีธุรกิจให้บริการในด้านการจัดระบบการซื้อ-ขายสินค้าผ่านระบบพาณิชย์อิเล็คทรอนิคส์แบบครบวงจรโดยจัดตั้งระบบหน้าร้านให้กับผู้ค้า
    จัดระบบการชำระเงิน การจัดการคลังสินค้า การบรรจุภัณฑ์
    ตลอดจนจัดระบบการติดตามและตรวจสอบสินค้า

2.  สายธุรกิจ Information Networking เป็นธุรกิจที่ให้บริการด้านระบบสื่อสารผ่านดาวเทียม
    และให้บริการส่งข้อมูลข่าวสาร
    รวมทั้งการสื่อสารข้อมูลด้วยความเร็วสูงผ่านข่ายสายทองแดงขององค์การโทรศัพท์โดยใช้เทคโนโลยี่
    DSL รวมถึงการให้บริการทางเทคนิค ได้แก่ การสำรวจ การติดตั้ง การตรวจสอบ
    การทดสอบ การสาธิตการใช้ การบำรุงรักษา
    การประมูลระบบเครือข่ายการสื่อสารผ่านดาวเทียมทั้งภาครัฐบาลและเอกชน
    นอกจากนั้นยังมีธุรกิจการให้บริการวิทยุติดตามตัวด้วย

  3. สายธุรกิจ E-Business & Internet เป็นธุรกิจให้บริการอินเตอร์เนต และอีคอมเมิร์ส
  แบบครบวงจร ให้บริการข้อมูลข่าวสารรวมทั้งการซื้อขายสินค้าผ่านอินเตอร์เน็ต
  การวางระบบและจัดทำ Web site เพื่อใช้ในการประกอบธุรกิจแบบ
  อี-คอมเมิร์สแก่องค์กรต่างๆ
  รวมทั้งให้การอบรมความรู้ทางด้านคอมพิวเตอร์และการทำธุรกิจระบบพาณิชย์อิเลคทรอนิคส์
  (E-Commerce) จัดอบรมและสัมมนาแบบครบวงจร

  4. สายธุรกิจ Government & International
  เป็นธุรกิจจัดจำหน่ายผลิตภัณฑ์อุปกรณ์สื่อสารโทรคมนาคมและเทคโนโลยีสารสนเทศ
  ที่ให้บริการแบบครบวงจร (Turn Key Project) โดยเป็นที่ปรึกษาโครงการ
  การออกแบบระบบทางเทคนิค การจัดซื้อและจัดหาอุปกรณ์ การติดตั้งอุปกรณ์
  การทดสอบระบบการทำงาน การให้บริการหลังการขาย และการจ้างเหมาบำรุงรักษาระบบ
  ระบบสื่อสารผ่านดาวเทียม ระบบสื่อสารผ่านไมโครเวฟ ระบบสื่อสารผ่านคลื่นวิทยุ
  ให้บริการวิทยุคมนาคมระบบเซลลูล่าร์ และระบบ GSM 900 ในประเทศกัมพูชา
  รวมทั้งการจำหน่ายผลิตภัณฑ์สื่อสารโทรคมนาคมในตลาดต่างประเทศ
  นอกจากนั้นยังมีธุรกิจให้บริการ Call Center อีกด้วย

จากการที่รัฐบาลมีนโยบายที่มุ่งเน้นที่จะปรับเปลี่ยนการดำเนินธุรกิจสื่อสารโทรคมนาคมในประเทศไทยไปสู่ระบบการค้าเสรี คาดว่าจะทำให้เกิดภาวะการแข่งขันที่รุนแรงเพิ่มขึ้นในธุรกิจสื่อสารโทรคมนาคม บริษัทได้มีแผนการรองรับการที่จะมีคู่แข่งเพิ่มมากขึ้น โดยการปรับเปลี่ยนกลยุทธ์การดำเนินธุรกิจเน้นที่จะลงทุนในธุรกิจที่มีแนวโน้มการเติบโตสูง มีรายได้ที่แน่นอน ความเสี่ยงต่ำและให้ผลตอบแทนในการลงทุนสูงแก่บริษัท โดยมีการร่วมทุนกับการสื่อสารแห่งประเทศไทย จัดตั้งบริษัทสมาร์ทโพสต์ จำกัดเพื่อให้บริการในด้านการจัดระบบการซื้อ-ขายสินค้าผ่านระบบพาณิชย์อิเล็คทรอนิคส์แบบครบวงจรโดยจัดตั้งระบบหน้าร้านให้กับผู้ค้า จัดระบบการชำระเงิน การจัดการคลังสินค้า การบรรจุภัณฑ์ ตลอดจนจัดระบบการติดตามและตรวจสอบสินค้า เพื่อรองรับจากการเติบโตของธุรกิจพาณิชย์อิเล็คทรอนิคส์ทั้งในประเทศและต่างประเทศที่มีการขยายตัวอย่างรวดเร็ว แต่ในปัจจุบันยังไม่มีผู้ประกอบการที่เปิดบริการการรับ-ส่งสินค้าภายใต้กระบวนการพาณิชย์อิเล็คทรอนิคส์ นอกจากนั้นยังมีโครงการขยายการลงทุนในต่างประเทศ โดยได้รับสัมปทานจากประเทศกัมพูชาเป็นเวลา 15 ปีในการวางระบบและพัฒนาระบบการสื่อสารและควบคุมการจราจรทางอากาศ ให้บริการด้านการควบคุมจราจรทางอากาศครอบคลุมน่านฟ้าประเทศกัมพูชา สำหรับการขึ้นและลง (Landing and Takeoff) การติดต่อสื่อสารกับเครื่องบินขณะบินอยู่เหนือน่านฟ้า (Overflight) ประเทศกัมพูชา รวมทั้งพร้อมขยายโครงข่ายมือถือ GSM ในประเทศกัมพูชาด้วย